**დანართი N1**

**საქართველოში იმუნიზაციის ექსპერტთა ეროვნული ტექნიკური საბჭოს**

**შემადგენლობა**

**1. საქართველოში იმუნიზაციის ექსპერტთა ეროვნული ტექნიკური საბჭოს ძირითადი წევრების ჯგუფი (შემდგომში - ძირითადი ჯგუფი):**

**ა) ივანე ჩხაიძე** – თბილისის სახელმწიფო სამედიცინო უნივერსიტეტის პედიატრიის დეპარტამენტის პროფესორი, შპს მ. იაშვილის სახელობის ბავშვთა ცენტრალური საავადმყოფოს სამედიცინო დირექტორი, საქართველოს რესპირაციული ასოციაციის გამგეობის თავმჯდომარე, მედიცინის მეცნიერებათა დოქტორი – იმუნიზაციის ექსპერტთა ეროვნული ტექნიკური საბჭოს თავმჯდომარე;

**ბ) მაია ხერხეულიძე** – თბილისის სახელმწიფო სამედიცინო უნივერსიტეტის პედიატრიის დეპარტამენტის პროფესორი, მედიცინის დოქტორი, თბილისის სახელმწიფო სამედიცინო უნივერსიტეტის გივი ჟვანიას სახელობის სამედიცინო პედიატრიის აკადემიური კლინიკა;

**გ) თემურ მიქელაძე** – შპს ი. ციციშვილის სახელობის ბავშვთა ახალი კლინიკის ამბულატორიულ-დიაგნოსტიკური სამსახურის უფროსი, კლინიკა ,,კურაციოს" პედიატრიული სამსახურის უფროსი, ევროპის რესპირატორთა ასოციაციის წევრი;

**დ) რუსუდან ქარსელაძე** – ივ. ჯავახიშვილის სახელობის თბილისის სახელმწიფო უნივერსიტეტის მედიცინის ფაკულტეტის პედიატრიის დეპარტამენტის  სრული პროფესორი, პედიატრიის ინსტიტუტის ალერგიის და რევმატოლოგიის ცენტრის პროფესორი;

**ე) პაატა იმნაძე** – საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს (შემდგომში - სამინისტრო) სახელმწიფო კონტროლს დაქვემდებარებული სსიპ - ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრის (შემდგომში - ცენტრი) გენერალური დირექტორის მოადგილე მეცნიერების დარგში, პროფესორი.

**2. სახელმწიფო სტრუქტურების წარმომადგენელთა ჯგუფი (შემდგომში - სახელმწიფო სტრუქტურების ჯგუფი):**

**ა) თამარ გაბუნია** – საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის პირველი მოადგილე;

**ბ) ეკატერინე ადამია** – სამინისტროს პოლიტიკის დეპარტამენტის ჯანმრთელობის დაცვის პოლიტიკის სამმართველოს უფროსი (პოლიტიკის დეპარტამენტის უფროსის მ/შ);

**გ) ქეთევან გოგინაშვილი** – სამინისტროს პოლიტიკის დეპარტამენტის ჯანმრთელობის დაცვის პოლიტიკის სამმართველოს მთავარი სპეციალისტი;

**დ) ამირან გამყრელიძე** – ცენტრის გენერალური დირექტორი, პროფესორი;

**ე) ხათუნა ზახაშვილი** – ცენტრის გადამდებ დაავადებათა დეპარტამენტის უფროსი;

**ვ) ლია ჯაბიძე** – ცენტრის გადამდებ დაავადებათა დეპარტამენტის იმუნოპროფილაქტიკის დაგეგმვის და მონიტორინგის სამმართველოს უფროსი.

**3. საქართველოში იმუნიზაციის ექსპერტთა ეროვნული ტექნიკური საბჭოს დაინტერესებულ მხარეთა წარმომადგენელთა ჯგუფი (შემდგომში - დაინტერესებულ მხარეთა ჯგუფი):**

**ა) თამარ უგულავა** – გაეროს ბავშვთა ფონდის საქართველოს ოფისის ჯანმრთელობის პროგრამების კორდინატორი;

**ბ) რუსუდან კლიმიაშვილი** – ჯანმრთელობის მსოფლიო ორგანიზაციის საქართველოს ოფისის ხელმძღვანელი;

**გ) გიორგი ქურციკაშვილი** – ჯანმრთელობის მსოფლიო ორგანიზაციის საქართველოს ოფისის ტექნიკური ოფიცერი.

**4. საქართველოში იმუნიზაციის ექსპერტთა ეროვნული ტექნიკური საბჭოს სამდივნო (შემდგომში - სამდივნო):**

**ა) თეონა ქაშიბაძე** – ცენტრის იმუნოპროფილაქტიკის დაგეგმვის და მონიტორინგის სამმართველოს სპეციალისტი.

**დანართი №2**

**საქართველოში იმუნიზაციის ექსპერტთა ეროვნული ტექნიკური საბჭოს დებულება**

თავი I. ზოგადი დებულებები

**მუხლი 1.** საქართველოში იმუნიზაციის ექსპერტთა ეროვნული ტექნიკური საბჭო (შემდგომში-საბჭო) არის სამინისტროს სათათბირო ორგანო, რომელიც შექმნილია ჯანმრთელობის მსოფლიო ორგანიზაციის რეკომენდაციით, სახელმწიფო და სხვა დაინტერესებული სტრუქტურისათვის იმუნიზაციის პოლიტიკის, წესების და პრაქტიკის შესახებ რეკომენდაციების მიცემის, საკონსულტაციო–ტექნიკური მხარდაჭერის აღმოჩენის მიზნით და მოქმედებს საზოგადოებრივ საწყისებზე.

**მუხლი 2.** საბჭო თავისი საქმიანობისას ხელმძღვანელობს საქართველოს კონსტიტუციით, საერთაშორისო ხელშეკრულებებითა და შეთანხმებებით, საქართველოს კანონმდებლობით, ჯანდაცვის მსოფლიო ორგანიზაციის ევროპის რეგიონული ბიუროს რეკომენდაციებით და ამ დებულებით.

თავი II. საბჭოს შემადგენლობა

**მუხლი 3.**

1. საბჭო შედგება: ძირითადი ჯგუფის, სახელმწიფო სტრუქტურების წარმომადგენელთა ჯგუფის, დაინტერესებული მხარეების წარმომადგენელთა ჯგუფისა და სამდივნოსაგან.

2.ძირითადი ჯგუფის წევრებიინიშნებიან4 წლის ვადით.

3**.** დაინტერესებულ მხარეთა ჯგუფის წევრებიინიშნებიანშესაბამის თანამდებობაზე ყოფნის ვადით. დაკავებული თანამდებობიდან გათავისუფლების შემდეგ ავტომატურად თავისუფლდებიან საბჭოს წევრობიდან.

4. სახელმწიფო სტრუქტურების წარმომადგენელები ინიშნებიან შესაბამის თანამდებობაზე ყოფნის ვადით. დაკავებული თანამდებობიდან გათავისუფლების შემდეგ ავტომატურად თავისუფლდებიან საბჭოს წევრობიდან.

5. საბჭოს შესაბამის ჯგუფებში წევრების გამოცვლა ხორციელდება კანონმდებლობით დადგენილი წესით.

თავი III. საბჭოს ფუნქციები

**მუხლი 4.**

საბჭოს ფუნქციებია:

ა) იმუნიზაციის ეროვნული პოლიტიკის ანალიზის განხორციელება და იმუნიზაციის პოლიტიკის ოპტიმალური განსაზღვრა;

ბ) იმუნიზაციის ეროვნული პროგრამისათვის ვაქცინაციით მართვად ინფექციებთან ბრძოლის სტრატეგიების შემუშავების შესახებ რეკომენდაციების მომზადება/წარდგენა;

გ) კონსულტაციის გაწევა იმუნიზაციის პროგრამის მონიტორინგის შესახებ, რომლის მიზანია მისი შეფასება და მოქმედების შედეგების რაოდენობრივი გაზომვა;

დ) კონსულტაციის გაწევა დაავადებების და იმუნიზაციის მოცვის მონაცემების შესახებ მნიშვნელოვანი ინფორმაციის მოპოვებაში;

ე) იმუნიზაციის პოლიტიკის ფორმირებისთვის აუცილებელი, დამატებითი ინფორმაციის საჭიროების განსაზღვრა;

ვ) აუცილებლობის შემთხვევაში - რეკომენდაციების მიცემა შესაბამისი ორგანიზაციების, დაწესებულებებისა და სახელმწიფო სტრუქტურებისთვის იმუნიზაციის პოლიტიკის ფორმირების, გეგმებისა და სტრატეგიის საკითხების შესახებ, რომელიც დაფუძნებული იქნება მომავალში ახალი ვაქცინების შემუშავება/დანერგვაზე, კვლევასა და ვაქცინაციის ჩატარების ტექნოლოგიაზე;

ზ) კანონმდებლობით გათვალისწინებული სხვა ფუნქციების შესრულება.

თავი IV. საბჭოს საქმიანობის წესი

**მუხლი 5.**

საბჭო რეკომენდაციებს იღებს მის კომპეტენციაში შემავალ საკითხებთან დაკავშირებით საბჭოს სხდომებზე ღია კენჭისყრით, სხდომაზე დამსწრე საბჭოს ძირითადი ჯგუფის წევრთა ხმათა უმრავლესობით. საბჭოს სხდო­მა უფლებამოსილია, თუ მას ესწრება საბჭოს ძირითადი ჯგუფის წევრთა ნახევარზე მეტი.

**მუხლი 6**.

სახელმწიფო სტრუქტურებისა და დაინტერესებულ მხარეთა ჯგუფები გადაწყვეტილების მიღებისას კენჭისყრაში მონაწილეობას არ იღებენ.

**მუხლი 7.**

საბჭოს სხდომები იმართება საჭიროებისამებრ, მაგრამ არანაკლებ წელიწადში ორჯერ, საბჭოს თავმჯდომარის, საბჭოს წევრთა სრული შემადგენლობის უმრავლესობის, საბჭოს ხმის უფლების მქონე წევრთა უმრავლესობის გადაწყვეტილებით. საბჭოს სხდომის შედეგები და რეკომენდაციები ფორმდება სხდომის ოქმით.

**მუხლი 8.**

იმ შემთხვევაში, თუ საბჭოს რომელიმე წევრი არ ეთანხმება სხდომაზე მიღებულ გადაწყვეტილებას, მას უფლება აქვს თავისი პოზი­ცია გააფორმოს წერილობითი დასკვნით, რომელიც ერთვის სხდომის ოქმს.

**მუხლი 9**.

საბჭოს სხდომის ოქმს ამზადებს საბჭოს სამდივნო. საბჭოს სამდივნოს ფუნქციების შესრულება, მათ შორის, საბჭოს ორგანიზაციულ-ტექნიკური მხარის (შეხვედრების ორგანიზება, ოქმების წარმოება, ექსპერტებისა და სპეციალისტების მოწვევა, სხდომის მონაწილეებს დღის წესრიგით გათვალისწინებული საკითხების შესახებ საინფორმაციო–ანალიტიკური მასალებით უზრუნველყოფა და სხვა ორგანიზაციული საკითხების გადაწყვეტა) უზრუნველყოფა დაეკისროს ცენტრს.